২২ থেকে ২৬ নভেম্বর মাত্র পাঁচ দিনে সাতটি বিশ্ববিদ্যালয়ে (যশোর বিজ্ঞান ও প্রযুক্তি বিশ্ববিদ্যালয়, বরিশাল বিশ্ববিদ্যালয়, সিলেট কৃষি বিশ্ববিদ্যালয়, চট্টগ্রাম ভেটেরিনারি ও এনিম্যাল সায়েন্সেস বিশ্ববিদ্যালয়, বঙ্গবন্ধু শেখ মুজিবুর রহমান কৃষি বিশ্ববিদ্যালয়, গাজীপুর, বেগম রোকেয়া বিশ্ববিদ্যালয়, রংপুর ও হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়, দিনাজপুর) ভর্তি পরীক্ষা থাকায় একজন শিক্ষার্থীকে মোট এক হাজার ৭৬৭ কিলোমিটার অর্থাৎ গড়ে প্রতিদিন ৩৫৩.৪ কিলোমিটার বা ১০ ঘণ্টার রাস্তা ভ্রমণ করতে হবে। এভাবে পরীক্ষার্থীদের এক জেলা থেকে আরেক জেলায়, এক বিভাগ থেকে আরেক বিভাগে এলোমেলোভাবে ছুটতে হবে।